**โจอี สเตฟาโน** (อังกฤษ: Joey Stefano) หรือชื่อเกิด **นิโคลัส แอนโทนี ไอโคนา จูเนียร์** (อังกฤษ: Nicholas Anthony Iacona Jr.; 1 มกราคม ค.ศ. 1968 — 21 พฤศจิกายน ค.ศ. 1994) เป็นนักแสดง และนายแบบภาพยนตร์ลามกเกย์ชาวอเมริกัน

ประวัติ
-------

สเตฟาโนเกิดและเติบโตที่เมืองเชสเตอร์, รัฐเพนซิลเวเนีย ประเทศสหรัฐอเมริกา กระทั่งคุณพ่อของเขาได้เสียชีวิตลงตอนเขาอายุ 15 ปี ทำให้เขาได้เริ่มใช้ยาเสพติดและถูกส่งเข้าบำบัดการรักษาถึง 6 เดือน หลังจากเขาได้รับการบำบัดนั้นเขาได้ตัดสินใจไปเป็นนายแบบ จนกระทั่งในปี ค.ศ. 1989 เขาได้มีโอกาสไปเจอกับ Tony Davis คนที่พาเขาเข้าสู่วงการภาพยนตร์ลามกเกย์ 

โดยเขาได้เริ่มทำงานในวงการภาพยนตร์ลามกเกย์ให้กับ Chi Chi Larue ในระหว่างที่เขาไปเที่ยวที่ลอสแอนเจลิส และจากภาพลักษณ์ในภาพยนตร์ของเขาที่ดูเป็นฝ่ายรับที่มีลักษณะที่ยั่วยวนทำให้เขาเริ่มมีชื่อเสียง จนภาพลักษณ์ของเขาไปสะดุดตาเข้ากับมาดอนนา ศิลปินชาวสหรัฐโดยเธอได้ยื่นขอเสนอและให้เขามาถ่ายแบบในหนังสือรูปภาพของเธอที่มีชื่อว่า "Sex" ในปี ค.ศ.1992 จากทั้งหมดทำให้เขามีชื่อเสียงในวงการภาพยนตร์ลามกเกย์เป็นอย่างมาก แต่ทั้งนี้ครอบครัวของเขากลับไม่ได้รับรู้กับอาชีพที่เขากำลังทำอยู่ โดยจากคำบอกเล่าของพี่สาวของเขาได้รับรู้เพียงว่าเขาได้ไปประกอบอาชีพเป็นนายแบบเท่านั้น ซึ่งเธอก็ได้มาทราบทีหลังว่าเขาเป็นนักแสดงภาพยนตร์ลามกเกย์ 

ตลอดช่วงเวลาชีวิตของสเตฟาโนนั้นได้มีข่าวลือในเรื่องของความสัมพันธ์ว่าเขากำลังคบหาดูใจกับนักแสดงในวงการภาพยนตร์ลามกเกย์ด้วยกัน โดยในปีค.ศ. 1990 เขาได้มีโอกาสให้สัมภาษณ์กับ Jesse Cagle และ Rick X เกี่ยวกับการคบหาดูใจกับคนในอุตสาหกรรมเดียวกันร่วมกับ David Geffen คนที่พยายามจะช่วยเขาในการเลิกใช้ยาเสพติด นอกจากนี้เขายังมีข่าวลือว่าเขามีได้รับเชื้อเอชไอวี ซึ่งข่าวลือดังกล่าวนี้เขาไม่เคยออกมายอมรับหรือมีผลทางการแพทย์ชิ้นใดออกมายืนยัน 

ในช่วงชีวิตการทำงานของสเตฟาโน เขาได้มีโอกาสไปเป็นนักเต้นที่ Gaiety Theatre ซึ่งเป็นโรงละครการแสดงเปลืองผ้าผู้ชายในนครนิวยอร์ก ในช่วงทศวรรษ 1980 และต้นทศวรรษ 1990 โดยเขาถือเป็นนักเต้นที่มีชื่อเสียงมากที่สุดอีกหนึ่งคนในโรงละครแห่งนี้ และตลอดระยะเวลาในวงการภาพยนตร์ลามกเกย์ของเขาทั้ง 5 ปีเขาได้เล่นภาพยนตร์ลามกเกย์ 58 เรื่อง และได้เล่นมิวสิควิดีโอของมาดอนนา 2 เพลง

การเสียชีวิต
------------

ตลอดเส้นทางอาชีพของเขา เขามักจะมีปัญหาเกี่ยวกับการใช้สารเสพติดและได้เข้ารับการบำบัด ซึ่งมีช่วงหนึ่งที่เขาสามารถลาขาดจากสารเสพติดได้ถึง 4 เดือน แต่ในวันที่ 4 พฤศจิกายน ค.ศ.1994 ก็ได้มีคนพบร่างของเขาที่โรงแรมแห่งหนึ่งในฮอลลีวูด จากผลการชันสูตรพบว่าเขาเสียชีวิตจากการใช้สารเสพติดเกินขนาดมากกว่าหนึ่งตัว โดยเขาได้เสียชีวิตขณะอายุเพียง 26 ปี

ร่างของเขาถูกฝังไว้ใกล้กับคุณพ่อของเขาที่สุสาน the Immaculate Heart of Mary Cemetery ที่เมืองลินวูด, รัฐเพนซิลเวเนีย

ในทางบันเทิงคดี
---------------

ในปีค.ศ.1996 หนังสืออัตชีวประวัติของเขาที่มีชื่อว่า Wonder Bread and Ecstasy: The Life and Death of Joey Stefano ได้ถูกออกมาโดยหนังสือเล่มนี้เขียนโดย Charles Isherwood 

เรื่องราวของได้ถูกนำมาใช้ในการแสดงพูดคนเดียวของ Barry Lowe โดยใช้ชื่อตอนว่า Homme Fatale: The Fast Life and Slow Death of Joey Stefano 

ในปี ค.ศ.2010 Chad Darnell ได้ทำภาพยนตร์โดยอิงมาจากอัตชีวประวัติของเขา ซึ่งภาพยนตร์ได้ใช้ชื่อว่า X-Rated 

และในปี ค.ศ.2015 David Bret ก็ได้ทำการเขียนหนังสืออัตชีวประวัติของเขาเล่มที่สองที่มีชื่อว่า Joey Stefano: The Life, Loves & Legacy of the Prince of Passion

รางวัลที่ได้รับ
---------------

* 1990 XRCO Award – Newcomer
* 1995 AVN Award – Gay Video Performer of the Year
* 1997 AVN Hall of Fame

อ้างอิง
-------

1. 1 2 3 4 5 6 7 8  Baker, Brandon (June 11, 2013). "The Tragic Story of Local Porn Star Joey Stefano". phillymag.com.
2. ↑  Thomas, Joe A (2002), "Porn Stars", *glbtq.com*
3. ↑  Musto, Michael (March 22, 2011). "David Geffen Wants Nothing to Do With Joey Stefano Movie". villagevoice.com. คลังข้อมูลเก่าเก็บจากแหล่งเดิมเมื่อ 2015-01-04. สืบค้นเมื่อ 2021-10-08.
4. ↑  "Joey Stefano at Florent, seen on The Closet Case Show Manhattan Cable Public Access [May, 1990]". rickx.com. คลังข้อมูลเก่าเก็บจากแหล่งเดิมเมื่อ 2015-09-24. สืบค้นเมื่อ 2014-02-02.
5. ↑  Bret, David (2015). *Joey Stefano: The Life, Loves & Legacy of the Prince of Passion*. Lulu Press, Inc. ISBN 978-1-326-21319-0. สืบค้นเมื่อ 20 May 2020.
6. ↑  Isherwood, Charles (1996), *Wonder Bread and Ecstasy: The Life and Death of Joey Stefano*, Alyson Publishing, ISBN 1-55583-383-7
7. ↑  Zink, Jack (November 29, 1999). "Drama Of Gay Porn Star A Grim, Salacious Downer". sun-sentinel.com. คลังข้อมูลเก่าเก็บจากแหล่งเดิมเมื่อ 2014-02-03. สืบค้นเมื่อ 2021-10-08.
8. ↑  "XRCO Hall of Fame". X-Rated Critics Organization. สืบค้นเมื่อ 2014-10-03.
9. ↑  "Adult Video News Award Winners - 1994". RAME. 1995-07-18. คลังข้อมูลเก่าเก็บจากแหล่งเดิมเมื่อ 2015-09-24. สืบค้นเมื่อ 2014-10-03.
10. ↑  "Adult Video News Award Winners - 1996". RAME. 1997-05-20. คลังข้อมูลเก่าเก็บจากแหล่งเดิมเมื่อ 1998-12-03. สืบค้นเมื่อ 2014-10-03.

แหล่งข้อมูลอื่น
---------------

* โจอี สเตฟาโน ที่อินเทอร์เน็ตมูวีเดตาเบส
* โจอี สเตฟาโน ที่ Adult Film Database
* โจอี สเตฟาโน ที่ Internet Adult Film Database